ΚΑΝΟΝΙΣΜΟΣ (ΕΚ) αριθ. 1494/97 ΤΗΣ ΕΠΙΤΡΟΠΗΣ της 29ης Ιουλίου 1997 για τροποποίηση του κανονισμού (ΕΟΚ) αριθ. 2168/92 σχετικά με τις λεπτομέρειες εφαρμογής των ειδικών μέτρων υπέρ των Καναρίων Νήσων όσον αφορά τα γεώμηλα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1601/92 του Συμβουλίου, της 15ης Ιουνίου 1992, για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (1), όπως τροποποιήθηκε τελευταία από τον κανονισμό (ΕΚ) αριθ. 2348/96 (2), και ιδίως το άρθρο 21,

Εκτιμώντας:

ότι ο περιορισμός των παραδόσεων γεωμήλων κατανάλωσης κατά τη διάρκεια των ευαίσθητων περιόδων, ο οποίος προβλέπεται στον τίτλο ΙΙΙ του κανονισμού (ΕΟΚ) αριθ. 2168/92 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1166/97 (4), εφαρμόζεται βάσει μιας διαδικασίας κατάρτισης και υποβολής «πιστοποιητικών παράδοσης γεωμήλων», τα οποία καλούνται στο εξής «πιστοποιητικά» 7

ότι οι λεπτομέρειες έκδοσης των πιστοποιητικών πρέπει να προσαρμοστούν στην απαίτηση για καλύτερη διαχείριση των διαθέσιμων ποσοτήτων 7 ότι, ιδίως, για να υπάρχει τακτικός εφοδιασμός του Αρχιπελάγους των Καναρίων σε γεώμηλα κατανάλωσης, πρέπει τα πιστοποιητικά να μην εκδίδονται για ποσότητες που δεν προορίζονται στην κάλυψη των άμεσων αναγκών των αιτούντων 7 ότι, για το σκοπό αυτό, πρέπει να προβλεφθεί ότι τα δικαιώματα που απορρέουν από τα πιστοποιητικά δεν δύνανται να αποτελούν αντικείμενο εκχώρησης εκ μέρους του δικαιούχου τους 7

ότι πρέπει να επιτραπεί η αντικατάσταση των πιστοποιητικών που ισχύουν ακόμη από μη μεταβιβάσιμα πιστοποιητικά 7

ότι, για λόγους τάξης όσον αφορά τη διαχείριση των παραδόσεων, πρέπει να προβλεφθεί προθεσμία για την ισχύ των πιστοποιητικών 7

ότι για τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης ζάχαρης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2168/92 τροποποιείται ως εξής:

1. Το άρθρο 10 παράγραφος 2 αντικαθίσταται από την ακόλουθη παράγραφο:

«2. Το πιστοποιητικό συντάσσεται με βάση το έντυπο πιστοποιητικού εισαγωγής που περιλαμβάνεται στο παράρτημα του κανονισμού (ΕΟΚ) αριθ. 3719/88 της Επιτροπής (3).

Το άρθρο 8 παράγραφοι 3 και 5, τα άρθρα 10, 13 έως 16, 19 έως 22, 24 έως 31, 33 έως 37 του κανονισμού (ΕΟΚ) αριθ. 3719/88 εφαρμόζονται, τηρουμένων των αναλογιών, με την επιφύλαξη των διατάξεων του παρόντος κανονισμού.

Τα δικαιώματα που απορρέουν από το πιστοποιητικό δεν μεταβιβάζονται κατά τη διάρκεια της περιόδου ισχύος του.

Οι δικαιούχοι των πιστοποιητικών που έχουν εκδοθεί πριν από τις 30 Ιουλίου 1997 και που δεν έχουν χρησιμοποιηθεί εξ ολοκλήρου πριν από τη λήξη της ισχύος τους, δύνανται να ζητήσουν, για τις υπόλοιπες ποσότητες, την αντικατάστασή τους από πιστοποιητικά των οποίων τα δικαιώματα δεν δύνανται να εκχωρηθούν, ή ακόμη να ζητήσουν την ακύρωσή τους με αποδέσμευση της ενδεχόμενης εγγύησης.».

2. Προστίθεται το ακόλουθο άρθρο 11α:

«Άρθρο 11αΗ διάρκεια ισχύος των πιστοποιητικών για την παράδοση γεωμήλων κατανάλωσης που υπάγονται στους κωδικούς ΣΟ 0701 90 51, 0701 90 59 και 0701 90 90 στις Κανάριες Νήσους από τρίτες χώρες και από την υπόλοιπη Κοινότητα περιορίζεται έως την τελευταία ημέρα του μήνα παράδοσής τους.»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός εφαρμόζεται στα πιστοποιητικά που εκδίδονται μετά από τη θέση του σε ισχύ.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Ιουλίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 173 της 27. 6. 1992, σ. 13.

(2) ΕΕ αριθ. L 320 της 11. 12. 1996, σ. 1.

(3) ΕΕ αριθ. L 217 της 31. 7. 1992, σ. 44.

(4) ΕΕ αριθ. L 169 της 27. 6. 1997, σ. 11.